CELEX: 62009FN0046
Language: el
Date: 2009-10-05 00:00:00
Title: Υπόθεση F-46/09: Προσφυγή–αγωγή της 5ης Οκτωβρίου 2009 — V κατά Ευρωπαϊκού Κοινοβουλίου

16.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/40
            
         Προσφυγή–αγωγή της 5ης Οκτωβρίου 2009 — V κατά Ευρωπαϊκού Κοινοβουλίου
   (Υπόθεση F-46/09)
   2010/C 11/76
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: V (Βρυξέλλες, Βέλγιο) (εκπρόσωπος: É. Boigelot, avocat)
   
      Καθού-εναγόμενο: Ευρωπαϊκό Κοινοβούλιο
   
      Αντικείμενο και περιγραφή της διαφοράς
   
   Αφενός, αίτηση ακυρώσεως της ιατρικής γνωματεύσεως περί σωματικής ανικανότητας, της 19ης Δεκεμβρίου 2008, και αφετέρου, αίτηση ακυρώσεως της αποφάσεως της 19ης Δεκεμβρίου 2008 περί ανακλήσεως της τοποθετήσεως σε συγκεκριμένη θέση που είχε προταθεί προηγουμένως στην προσφεύγουσα-ενάγουσα.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του Διευθυντή του διοικητικού συμβουλίου του προσωπικού της 19ης Δεκεμβρίου 2008 περί ανακλήσεως, λόγω ανικανότητας κατά την πρόσληψη, της προταθείσας τοποθετήσεως σε θέση συμβασιούχου υπαλλήλου εντός της Γενικής Γραμματείας που είχε γίνει στην προσφεύγουσα-ενάγουσα στις 10 Δεκεμβρίου 2008·
            
         
               —
            
            
               να ακυρώσει την ιατρική γνωμάτευση του ιατρού-συμβούλου του Κοινοβουλίου περί σωματικής ανικανότητας, της 18ης Δεκεμβρίου 2008, επειδή αφενός διαπίστωσε την ανικανότητα της προσφεύγουσας-ενάγουσας, χωρίς να έχει προβεί προηγουμένως σε κλινική εξέταση της τελευταίας, και αφετέρου, βασίστηκε αποκλειστικώς στην απόφαση του ιατρού-συμβούλου της Ευρωπαϊκής Επιτροπής περί ανικανότητας κατά την πρόσληψη, του 2006, την οποία επιβεβαίωσε στη συνέχεια παρατύπως ιατρική επιτροπή, μετά την αίτηση ακυρώσεως που άσκησε η προσφεύγουσα–ενάγουσα κατά της αποφάσεως της Επιτροπής — αποφάσεις προσβαλλόμενες ενώπιον του Δικαστηρίου Δημόσιας Διοίκησης στο πλαίσιο της εκκρεμούς υποθέσεως F-33/08·
               κατόπιν των ακυρώσεων αυτών, να υποβληθεί πράγματι σε ιατρική εξέταση ενόψει διορισμού στο Κοινοβούλιο, απαλλαγμένη από δυσμενείς διακρίσεις και να προκηρύξει εκ νέου τη θέση που προτάθηκε στην προσφεύγουσα–ενάγουσα εντός της Γενικής Διευθύνσεως Επικοινωνίας του Ευρωπαϊκού Κοινοβουλίου·
            
         
               —
            
            
               να της επιδικάσει αποζημίωση για την αποκατάσταση της υλικής ζημίας και την ικανοποίηση της ηθικής βλάβης που υπέστη, αποτιμώμενη προσωρινώς, ex aequo et bono, σε 70 000 ευρώ (πλέον τόκων υπερημερίας με βάση το επιτόκιο της Ευρωπαϊκής Κεντρικής Τράπεζας για τις βασικές συναλλαγές αναχρηματοδότησης αυξημένο κατά δύο μονάδες, από 18ης Δεκεμβρίου 2008), υπό την επιφύλαξη τυχόν αυξήσεως ή μειώσεως κατά τη διάρκεια της δίκης·
            
         
               —
            
            
               να καταδικάσει το καθού-εναγόμενο στα δικαστικά έξοδα.